Diari Oficial de la Generalitat Valenciana


Sumari del DOGV 5062, del 02-08-2005 (2005/8492)

RESOLUCIÓ d'1 de juliol de 2005, de la Direcció General d'Energia de la Conselleria d'Infraestructures i Transport, de la Generalitat Valenciana, per la qual s'aprova a Iberdrola Distribución Eléctrica, SAU, el projecte tècnic per a l'execució de la nova subestació transformadora de 220/20 kV denominada ST Segorbe, situada en el paratge Monte de Torcas, al terme municipal de Segorbe, província de Castelló (ATASCT/2001/106/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8492


Data del document
:   01-07-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Segorbe
    * subministrament d'energia elèctrica
    * empresa privada

RESOLUCIÓ d'1 de juliol de 2005, de la Direcció General d'Energia de la Conselleria d'Infraestructures i Transport, de la Generalitat Valenciana, per la qual s'aprova a Iberdrola Distribución Eléctrica, SAU, el projecte tècnic per a l'execució de la nova subestació transformadora de 220/20 kV denominada ST Segorbe, situada en el paratge Monte de Torcas, al terme municipal de Segorbe, província de Castelló (ATASCT/2001/106/12). [2005/X8492]
  
Vist l'escrit presentat per Iberdrola Distribución Eléctrica, SAU, en data 13 de juny de 2005 davant el Servici Territorial d'Energia de Castelló, en què sol·licita que se li concedisca l'aprovació del projecte tècnic per a l'execució de la nova subestació transformadora de 220/20 kV denominada ST Segorbe, ubicada en el paratge Monte de Torcas, al terme municipal de Segorbe, Castelló. Al mencionat escrit, s'adjuntaven dos exemplars del projecte tècnic de l'esmentada instal·lació, firmats per l'enginyera industrial Silvia Sedano Martín i visats pel Col·legi Oficial d'Enginyers Superiors Industrials de la Comunitat Valenciana de Castelló, en data 5 de maig de 2005, que desenvolupa i complementa l'avantprojecte de data de visat 31 de novembre de 2001, amb la descripció de les característiques i dels seus elements constitutius.
  
Vista la Resolució de la Direcció General d'Indústria i Energia, de 20 de juny de 2003, per la qual s'atorga l'autorització administrativa per a la nova subestació transformadora de 220/20 kV denominada ST Segorbe, situada en el paratge Monte de Torcas, terme municipal de Segorbe (Castelló) i l'aprovació d'avantprojecte, i se'l sotmet a les condicions derivades de la Declaració d'Impacte Ambiental, dictada per la directora general de Planificació i Gestió del Medi de la Conselleria de Medi Ambient de data 21 de maig de 2003.
  
Vista la petició d'Iberdrola Distribución Eléctrica, SAU, davant el Servici Territorial d'Energia de Castelló en què sol·licita una pròrroga per a la presentació del projecte d'execució de la referida subestació autoritzada.
  
Vist l'informe tècnic favorable de data 16 de juny de 2005, emés pel Servici Territorial d'Energia de Castelló.
  
Atés que d'acord amb el projecte presentat, la finalitat sol·licitada és l'adopció de les mesures necessàries que pal·lien la situació de precarietat i falta de capacitat que presenta el servici en el moment actual, i assegurar les actuals i les futures demandes de proveïment en este terme municipal i el seu entorn.
  
Atés que d'acord amb la documentació que es troba en l'expedient, la nova subestació transformadora sol·licitada serà executada en els mateixos terrenys ocupats per les instal·lacions actuals.
  
Atés que els títols VI i VII de la Llei 54/1997, de 27 de novembre, del Sector Elèctric establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric i en el Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Únic. Aprovar a Iberdrola Distribución Eléctrica, SAU, el projecte tècnic d'execució corresponent a la nova subestació transformadora de 220/20 kV denominada ST Segorbe, ubicada en el paratge Monte de Torcas, al terme municipal de Segorbe (Castelló), les característiques principals del qual són:
  
Un sistema de 220 kV d'intempèrie amb una configuració de doble barra i capacitat per a 5 posicions, dos de línia, dos de transformador i un enllaç de barres.
  
Un transformador (T-1) trifàsic en bany d'oli de 50 MVA.
  
Un transformador (T-3) trifàsic en bany d'oli de 75/75/25 MVA.
  
Un sistema de 20 kV compost per cel·les blindades d'interior, aïllament en SF6, configuració de doble barra, amb dènou posicions: deu de línia; dos de transformador; una de transformador de servicis auxiliars i mesura; una de bateria de condensadors; una d'enllaç de barres; i quatre d'unió de barres.
  
Dos bateries de condensadors en 20 kV de 3,6 kVAr i 7,2 kVAr.
  
Un transformador de servicis auxiliars.
  
Edificació prefabricada que albergarà les dependències corresponents per a ubicar en estes el sistema elèctric de 20 kV, equips de control, protecció, comunicació, servicis auxiliars en BT, necessaris per al funcionament correcte de la subestació.
  
Pressupost: 4.855.183,60 €
  
La present resolució queda sotmesa a les condicions següents:
  
La present resolució s'atorga sense perjuí de les concessions i autoritzacions que siguen necessàries, d'acord amb les altres disposicions que resulten aplicables i en especial les relatives a l'ordenació de territori i al medi ambient.
  
La instal·lació que s'ha de realitzar complirà amb els reglaments aplicables a este tipus d'instal·lacions, i en particular amb el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, s'observaran els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present aprovació haurà de sol·licitar a esta Direcció General d'Energia la corresponent autorització.
  
El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, amb anterioritat a l'acabament del dit termini, podrà sol·licitar-se una ampliació d'este per mitjà de sol·licitud motivada davant esta Direcció General d'Energia. Una vegada executat el projecte, s'haurà de presentar sol·licitud de posada en servici davant el Servici Territorial d'Energia de Castelló acompanyada de la documentació establida reglamentàriament.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de juliol de 2005.- El director general d'Energia: Antonio Cejalvo Lapeña.